Diari Oficial de la Generalitat Valenciana


Sumari del DOGV 8579, del 27-06-2019 (2019/6510)

RESOLUCIÓ de 19 de juny de 2019, de l'Agència Valenciana de Seguretat i Resposta a les Emergències, per la qual es convoquen set beques per a la realització de pràctiques professionals en la Subdirecció General de Seguretat de l'Agència Valenciana de Seguretat i Resposta a les Emergències.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8579

Data del DOGV
:   27-06-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/6510


Data del document
:   19-06-2019

Organisme emissor
:   Agència Valenciana de Seguretat i Resposta a les Emergències

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 19 de juny de 2019, de l'Agència Valenciana de Seguretat i Resposta a les Emergències, per la qual es convoquen set beques per a la realització de pràctiques professionals en la Subdirecció General de Seguretat de l'Agència Valenciana de Seguretat i Resposta a les Emergències. [2019/6510]  
Mitjançant el Decret 1/2017, de 23 de gener, del president de la Generalitat, s'estableixen les bases reguladores per a la concessió de beques per a la realització de pràctiques professionals de persones amb titulació universitària en la Direcció General de l'Agència de Seguretat i Resposta a les Emergències, de conformitat amb el que es disposa en l'article 28 de la Llei 5/1983, de 30 de desembre, del Consell.  
L'article 2 de l'esmentat decret determina que les convocatòries de les subvencions es realitzaran mitjançant una resolució de la persona titular de la Presidència de la Generalitat. Aquesta determinació es corresponia, com s'expressa en el preàmbul del decret, amb les funcions atribuïdes a l'Agència de Seguretat i Resposta a les Emergències, segons l'article 6 del Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat.  
Això no obstant, amb posterioritat, la Llei 4/2017, de 3 de febrer, de la Generalitat, crea l'Agència Valenciana de Seguretat i Resposta a les Emergències (AVSRE) com un organisme autònom, amb plena capacitat d'actuar per al compliment de les seues finalitats, a la qual s'encomana, en règim de descentralització funcional, l'execució de les polítiques de la Generalitat en matèria d'interior, seguretat pública, protecció ciutadana i coordinació de policies locals. Així mateix, li correspondrà la gestió de la unitat del Cos Nacional de Policia adscrita a la Comunitat Valenciana i el desenvolupament de la formació de les policies locals, personal de serveis essencials i complementaris d'intervenció davant d'emergències, protecció civil, gestió d'emergència, extinció d'incendis, salvaments i participació de la Generalitat en els consorcis de bombers, així com la direcció i gestió de l'encàrrec del Consell de Seguretat Nuclear a la Generalitat. D'acord amb l'article 2 de la Llei 4/2017, l'AVSRE queda adscrita orgànicament al departament del Consell amb competències en matèria de seguretat i gestió de les emergències, a través de la direcció general amb competències en aquestes matèries.  
  
Segons l'article 11.1.b i f de la Llei 4/2017, la persona titular de la Direcció de l'AVSRE assumeix la màxima responsabilitat en el funcionament dels serveis que la integren, gestiona els seus recursos humans i exerceix la gestió econòmica i pressupostària del pressupost de l'Agència autoritzant, disposant i reconeixent obligacions econòmiques.  
  
Per la seua part, la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en l'article 160.4, disposa que la convocatòria de subvencions és competència de les persones titulars de les conselleries i de les que ostenten la presidència o la direcció dels organismes autònoms i les altres entitats de dret públic que en depenguen, en els seus respectius àmbits. Així mateix, el Decret 132/2009, de 4 de setembre, del Consell, pel qual es regula la concessió de beques, estableix, en l'article 7.3, que «l'ordre o resolució de la convocatòria de beques serà dictada pel o la titular del departament o entitat de la Generalitat on vaja a realitzar-se».  
  
D'altra banda, l'article 13 del Reglament orgànic i funcional de l'Agència Valenciana de Seguretat i Resposta a les Emergències (Decret 122/2017, de 15 de setembre, del Consell) estableix que la Subdirecció General de Seguretat s'estructura en els següents serveis: Servei de Seguretat Pública i Servei de Formació en Seguretat i Emergències; aquest últim gestiona l'IVASPE (Institut Valencià de Seguretat Pública i Emergències)  
Per tot això, d'acord amb el que es disposa en l'article 11 de la Llei 4/2017, de 3 de febrer, de la Generalitat, per la qual es crea l'Agència Valenciana de Seguretat i Resposta a les Emergències, resolc:  
  
  
Primer. Objecte  
1. Convocar la concessió de set (7) beques destinades a persones amb titulació universitària per a la realització de pràctiques professionals en la Subdirecció General de Seguretat de l'Agència Valenciana de Seguretat i Resposta a les Emergències, de les quals dues (2) corresponen al Servei de Seguretat Pública i cinc (5) al Servei de Formació en Seguretat i Emergències.  
2. Aquesta convocatòria s'ajusta a les bases reguladores aprovades pel Decret 1/2017, de 23 de gener, del president de la Generalitat, pel qual s'estableixen les bases reguladores per a la concessió de beques per a la realització de pràctiques professionals de persones amb titulació universitària en la Direcció General de l'Agència Valenciana de Seguretat i Resposta a les Emergències.  
  
Segon. Condicions de la concessió de la beca  
1. La concessió de les subvencions es realitzarà en règim de concurrència competitiva sota els principis de publicitat, transparència, objectivitat, igualtat i no discriminació.  
2. Per a obtindre la condició de persona beneficiària de la beca caldrà reunir els requisits, al final de presentació de les sol·licituds d'aquesta convocatòria, que determina l'article 3 del Decret 1/2017, de 23 de gener, del president de la Generalitat.  
  
Tercer. Dotació pressupostària  
1. Les beques previstes en aquesta convocatòria es finançaran amb càrrec als següents programes pressupostaris de l'Agència Valenciana de Seguretat i Resposta a les Emergències:  
- 83.44.76.004.77.1, capítol IV, codi línia S0800000, dels pressupostos de la Generalitat per a l'any 2019 i l'equivalent en el pressupost de la Generalitat de 2020, segons el següent desglossament inicial:  
Import any 2019: 8.903,20 euros (huit mil nou-cents tres euros amb vint cèntims).  
Import any 2020: 17.806,40 euros (dèsset mil huit-cents sis euros amb quaranta cèntims).  
Import total màxim: 26.709,60 euros (vint-i-sis mil set-cents nou euros amb seixanta cèntims).  
- 75.04.08.784.79.1, capítol IV, codi línia S7270000, dels pressupostos de la Generalitat per a l'any 2019 i l'equivalent en el pressupost de la Generalitat de 2020, segons el següent desglossament inicial:  
Import any 2019: 22.258,00 euros (vint-i-dos mil dos-cents cinquanta-huit euros).  
Import any 2020: 44.516,00 euros (quaranta-quatre mil cinc-cents setze euros).  
Import total màxim: 66.774,00 euros (seixanta-sis mil set-cents setanta-quatre euros).  
2. Es finançarà la quota empresa de la Seguretat Social de les persones adjudicatàries d'aquesta convocatòria, amb càrrec a l'anterior aplicació i codi de línia, pels imports que s'establisquen en la normativa vigent en la matèria, de conformitat amb el Reial decret 1493/2011, de 24 d'octubre, pel qual es regulen els termes i les condicions d'inclusió en el Règim General de la Seguretat Social de les persones que participen en programes de formació, en desplegament del que es preveu en la disposició addicional tercera de la Llei 27/2011, d'1 d'agost, sobre actualització, adequació i modernització del sistema de Seguretat Social.  
  
  
Quart. Dotació econòmica individual, règim de lliurament i justificació  
Les beques estan dotades individualment amb una quantitat bruta al mes de 1.064,49 euros (mil seixanta-quatre euros amb quaranta-nou cèntims). Sobre aquest import haurà de practicar-se la retenció corresponent a compte de l'Impost sobre la Renda de les Persones Físiques i les altres que, si escau, puguen correspondre, així com la corresponent cotització a la Seguretat Social en els termes establits en el Reial decret 1493/2011, de 24 d'octubre.  
Quant al pagament i la justificació de les beques, caldrà ajustar-se al que estableix l'article 19 del Decret 1/2017, de 23 de gener, del president de la Generalitat.  
  
Cinqué. Realització de les pràctiques professionals, duració, pròrroga i direcció tècnica  
1. Les pràctiques professionals es realitzaran:  
- Les corresponents a les dues beques del Servei de Seguretat, a la seu d'aquest, actualment a la planta tercera de la torre 4 de la ciutat administrativa 9 d'Octubre, situada al carrer de la Democràcia, 77, de València.  
- Les corresponents a les cinc beques del Servei de Formació en Seguretat i Emergències, a la seu de l'Institut Valencià de Seguretat Pública i Emergències (IVASPE), situat a Cheste (València).  
2. El període de duració de les beques és de dotze mesos a partir de la data indicada en la resolució de concessió. Aquesta resolució serà publicada en el Diari Oficial de la Generalitat Valenciana. No obstant això, l'acompliment de les beques no podrà començar abans de l'1 de setembre de 2019.  
3. A efectes de pròrroga de les beques, caldrà ajustar-se al que estableix l'article 13 del Decret 1/2017, de 23 de gener, del president de la Generalitat.  
4. La direcció tècnica dels becaris i les becàries quant a les accions formatives i treballs que han de realitzar correspondrà, respectivament, a les persones que siguen titulars del Servei de Seguretat Pública i del Servei de Formació en Seguretat i Emergències.  
  
Sisé. Termini de sol·licitud, forma de presentació i documentació que ha d'acompanyar la sol·licitud  
1. El termini de la presentació de les sol·licituds serà de quinze dies hàbils a comptar des de l'endemà de la publicació d'aquesta resolució de convocatòria en el Diari Oficial de la Generalitat Valenciana.  
  
2. La presentació de les sol·licituds i de la documentació que cal adjuntar-hi es realitzarà tal com es determina en el capítol I del títol III del Decret 1/2017, de 23 de gener, del president de la Generalitat (DOGV 7980, 15.02.2017).  
  
Seté. Criteris de valoració de les sol·licituds i procés de selecció  
Les sol·licituds presentades es valoraran segons el procediment que s'estableix en el títol II, i el procés de selecció es realitzarà seguint els criteris recollits en l'article 10 del títol III del Decret 1/2017, de 23 de gener, del president de la Generalitat.  
  
Huité. Tramitació del procediment. Mitjans de publicació dels diferents tràmits i termini de resolució i notificació  
1. La resolució de la concessió es publicarà en el Diari Oficial de la Generalitat Valenciana i contindrà la relació de les persones beneficiàries i una borsa de reserva prioritzada en funció de la puntuació obtinguda.  
2. El procés de concessió, notificació i publicitat es realitzarà d'acord amb el que s'estableix en l'article 11 del Decret 1/2017, de 23 de gener, del president de la Generalitat.  
  
Nové. Resolució d'incidències  
1. La Direcció de l'Agència Valenciana de Seguretat i Resposta a les Emergències resoldrà les incidències que es produïsquen durant el període de gaudi d'aquestes, previ informe de la direcció tècnica. Aquesta direcció tècnica podrà proposar que es deixen sense efecte beques concedides, prèvia audiència de les persones interessades, en el cas d'incompliment d'obligacions per part de les persones que gaudeixen les beques, quan no realitzen l'activitat que va motivar-ne la concessió, quan deixen de reunir els requisits necessaris o quan s'incomplisquen, sense causa que ho justifique, les condicions establides en aquesta resolució.  
2. La renúncia a la beca suposarà la pèrdua de tots els drets inherents a aquesta, i, per tant, l'import deixarà de percebre's a partir del moment en què es produïsca aquella.  
3. La concurrència d'alguna de les causes previstes en l'article 37 de la Llei 38/2003, de 17 de novembre, general de subvencions, donarà lloc a la rescissió de la beca concedida, amb la pèrdua, total o parcial, del dret a cobrar-la.  
4. En els supòsits previstos en l'article 37 de la Llei 38/2003, de 17 de novembre, general de subvencions, així com quan s'incórrega en algun dels casos d'incompatibilitat amb la beca expressament previstos en aquesta convocatòria, correspondrà el reintegrament de la quantitat percebuda i l'exigència de l'interés de demora corresponent des del moment del pagament de la beca fins al dia en què s'acorde la procedència del reintegrament.  
En la tramitació del procediment de reintegrament es garantirà, en tot cas, el dret d'audiència a la persona interessada.  
  
Desé. Recursos  
Contra aquesta resolució, que posa fi a la via administrativa, de conformitat amb el que estableix l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades hi podran interposar:  
a) Un recurs potestatiu de reposició davant del mateix òrgan que el va dictar, en el termini d'un mes a comptar des de l'endemà de la publicació d'aquesta resolució en el Diari Oficial de la Generalitat Valenciana, de conformitat amb el que s'estableix en l'article 123,1, en relació amb els articles 114,1.c i 124 de la Llei 39/2015, d'1 d'octubre, del procediment administratiu comú de les administracions públiques.  
  
b) Directament, un recurs contenciós administratiu davant del jutjat contenciós administratiu, en el termini de dos mesos comptats a partir de l'endemà de la publicació d'aquesta resolució en el Diari Oficial de la Generalitat Valenciana, de conformitat amb el que es disposa en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze qualsevol altra via que es considere oportuna.  
  
València, 19 de juny de 2019.- El director de l'Agència Valenciana de Seguretat i Resposta a les Emergències: José María Ángel Batalla.